אין תמונה חופשיתאין תמונה חופשית
**אורי קילשטיין** (נולד ב-15 באוגוסט 1972) הוא מנהל ישראלי. החל מיולי 2022 הוא מכהן כמנכ"ל קרפור ישראל. לפני כן כיהן כמנכ"ל קניוני עזריאלי ומשנה למנכ"ל קבוצת עזריאלי, קודם לכן שימש כמשנה למנכ"ל שופרסל וסמנכ"ל הסחר והשיווק.

ביוגרפיה
--------

אורי קילשטיין נולד בראשון לציון, בוגר בית הספר הבינלאומי באמסטרדם (ISA). בשנים 2001–2004 עבד כמנהל מותג באסם-נסטלה. בשנים 2008-2004 עבד כמנהל פרויקטים בחברת הייעוץ מקינזי ושות'. בשנים 2008–2010 עבד כמנהל יחידת האסטרטגיה בישראל של חברת אמדוקס.

החל מינואר 2010 ועד ינואר 2021 עבד בחברת שופרסל. בתחילה כמנהל מטה אגף הסחר והשיווק והחל מדצמבר 2012 כסמנכ"ל הסחר והשיווק. בינואר 2019 התמנה בנוסף לכך כמשנה למנכ"ל הרשת יצחק אברכהן. מלבד האחריות הכללית על הסחר והשיווק של שופרסל, קילשטיין היה אחראי על המותג הפרטי של שופרסל, שהגיע ב-2019 לכ-25% ממכירות רשת המזון, ועל אגף האי-קומרס שהיוה כ-21% ממכירות הרשת ב-2020. בין השנים 2016–2021 היה יו"ר דירקטוריון גידרון תעשיות, ובין השנים 2017–2021 - היה יו"ר ארגון ה-GS1 (אנ') (האגודה לקידוד המוצר) בישראל.

החל מפברואר 2021 עד לאפריל 2022 היה מנכ"ל קניוני עזריאלי, משנה למנכ"ל קבוצת עזריאלי אייל חנקין ויו"ר עזריאלי קום. הוא החליף בתפקיד את ארנון תורן. במסגרת תפקידו ניהל 19 קניונים, בעלי שווי מצרפי של כ-13.1 מיליארד שקל, המייצרים רווח תפעולי של 665 מיליון שקל.

החל מיולי 2022 קילשטיין מכהן כמנכ"ל קרפור ישראל ויו"ר השותפות קוויק (לאחר שהוצע לו תפקיד מנכ"ל שופרסל, אך החליט לוותר על התפקיד לטובת ניהול קרפור). במסגרת תפקידו הוא אחראי על כלל פעילות המזון של הקבוצה, מוביל את כניסתה של קרפור לישראל (כניסה ראשונה של קמעונאי מזון בין-לאומי לשוק הישראלי), מנהל את הרשתות יינות ביתן ומגה קמעונאות (שבשליטת אלקטרה מוצרי צריכה) ומסב אותן לרשת קרפור. הרשתות מונות נכון לינואר 2023 כ-151 סניפים, שוויה נאמד ב-900 מיליון שקל, היקף המכירות שלהן ב-2020 היה 3.596 מיליארד שקל.

חיים אישיים
-----------

אורי קילשטיין גר בתל אביב, נשוי לאלגרה, סמנכ"לית מערכות המידע של אמדוקס ואב לארבעה ילדים. אחיו, עמיחי קילשטיין, הוא מנכ"ל חברת מאצ' ריטייל, זכיינית רשת H&M בישראל. קילשטיין בעל תואר ראשון בכלכלה (בהצטיינות) ובמשפטים ותואר שני במנהל עסקים, שניהם מאוניברסיטת תל אביב. הוא בוגר התוכנית לניהול מתקדם של אוניברסיטת הרווארד (AMP).

קישורים חיצוניים
----------------

* אורי קילשטיין, באתר פייסבוק
* אורי קילשטיין, באתר לינקדאין

הערות שוליים
------------

1. 1 2  שופרסל דו"ח שנתי 2017, עמ' 251 (24)
2. ↑  אורי קילשטיין: "אין סיכוי שאני הולך לשופרסל. זה נגמר", דה מרקר, 6 ביוני 2022
3. ↑  עמוד הפייסבוק של קילשטיין
4. ↑  קורות חיים, עמוד הלינקדאין של קילשטיין
5. 1 2  "אין סיכוי שהחנויות הפיזיות יתחסלו, אבל נצטרך להתמודד" (ריאיון עם אורי קילשטיין), ידיעות אחרונות מוסף ממון, 23 באוקטובר 2020, עמוד שער, עמ' 11-8.
6. ↑  אורי קילשטיין מונה למשנה מנכ"ל קבוצת שופרסל, גלובס, 2 בינואר 2019
7. ↑  הפתעה בשופרסל: המשנה למנכ"ל עוזב, כלכליסט, 18 באוקטובר 2020
8. ↑  שופרסל דו"ח שנתי 2020, עמ' 9
9. ↑  אורי קילשטיין מונה ליו"ר האגודה לקידוד המוצר בישראל
10. ↑  יתחרה בשופרסל: אורי קילשטיין מונה למנכ"ל קרפור ישראל, דה מרקר, 6 ביוני 2022
11. ↑  ארנון תורן פורש מניהול קניוני עזריאלי לאחר 3 עשורים; אורי קילשטיין יחליפו, באתר אייס, 19 באוקטובר 2020
12. ↑  הכוחנות של דנה עזריאלי: פיטרה מנהל שביקש להתקדם בחברה אחרת, וואלה, 25 בינואר 2022
13. ↑  מצגת משקיעים, מאי 2022, עמ' 4, 22
14. ↑  אורי קילשטיין מונה למנכ"ל קארפור ישראל, גלובס, 6 ביוני 2022
15. ↑  הזעזועים בצמרת שופרסל: אברכהן החליט על זהות המנכ"ל החדש, וואינט, 28 ביוני 2022
16. ↑  במקום שופרסל: אורי קילשטיין בדרך לתפקיד מנכ"ל יינות ביתן, כלכליסט, 2 ביוני 2022
17. ↑  אורי קילשטיין: "אין סיכוי שאני הולך לשופרסל. זה נגמר" דה מרקר, 6 ביוני 2022
18. ↑  רשתות המזון: במקום תחרות על המחיר - חוטפים אחד מהשני את כוח האדם הבכיר, וואינט, 6 ביוני 2022
19. ↑  ממספר 2 של אברכהן להובלת ענקית המזון הצרפתית קארפור: "אפשר לחולל מהפכה", גלובס, 6 ביוני 2022
20. ↑  האחים זלקינד מחפשים שותף לרשת קארפור לפי שווי של 900 מיליון שקל, כלכליסט, 23 בינואר 2023
21. ↑  הערכת שווי בדבר הקצאת עלות צירוף העסקים ברכישת יינות ביתן בע״מ, אלקטרה צריכה, מאי 2022, עמ' 19
22. ↑  המינוי המפתיע בעזריאלי - ומה זה אומר על התוכניות של דנה עזריאלי, דה מרקר, 19 באוקטובר 2020
23. ↑  אורי קילשטיין מונה למנכ"ל קרפור ישראל, גלובס, 6 ביוני 2022